Jelaskan Pengepungan dari Pengepungan Klis dalam bahasa melayu

Bermula pada tahun 1513, Petar Kružić meruapakan salah seorang daripada para pegawai memerintah di kota kubu Klis. Pihak Uthmaniyah cuba untuk menawan kubu Klis beberapa kali. Percubaan utama pertama dibuat oleh Skender-beg Ornosović pada tahun 1515. Pihak Uthmaniyah berjaya menawan Klis, sebuah kampung yang terletak di bawah kubu ini yang mempunyai nama yang sama. Kružić kemudian dinaikan pangkat kepada kapten di kota kubu Klis oleh ban Petar Berislavić pada tahun 1520. Percubaan kali kedua dibuat pada tahun 1520, dan setahun kemudian satu lagi percubaan dilakukan oleh Makut-paša, dengan tambahan 2,000 askar infantri, 50 tentera berkuda dan peralatan pengepungan. Satu lagi percubaan yang tidak berjaya dilakukan pada tahun 1522, oleh Hasan-paša daripada Mostar dan Mehmed-beg Mihalbegović. Kemudian pada tahun tersebut, Mihalbegović membuat satu lagi percubaan pengepungan dengan 3,000 askar, tetapi menemui kegagalan sekali lagi. Pada tahun 1523, kota kubu Klis sekali lagi diserang oleh tentera Sultan. Percubaan juga dibuat oleh Gazi Husrev-beg pada tahun 1526 dan 1528, dan kemudian pada tahun 1531 dan 1532.

Pada tahun 1534, Uthmaniyah di bawah Mihalbegović membuat pengepungan selama sebulan dengan penembakan meriam secara konstant yang ditumpukan ke arah kota kubu ini. Ferdinand mendesak Paus untuk menghantar kapal-kapal bagi membebaskan daripada kepungan Uthmaniyah. Meskipun akhirnya Uthmaniyah membatalkan kepungan ini, Ferdinand tidak puas hati akan tindakan Paus yang tidak memberi bantuan dalam mempertahankan kota kubu ini. Pada tahun 1535, Uthmaniyah cuba untuk merampas kota kubu ini melalui pengkhianatan, dan sekali lagi pada tahun 1536 akan tetapi kedua-duanya menemui kegagalan. Pada tahun itu, Uthmaniyah memulakan pengepungan baru yang mana berlangsung sehingga kota kubu ini akhirnya berjaya ditawan.

Apabila satu pasukan besar tentera Uthmaniyah mengancam kota kubu ini, Kružić merayu pertolongan daripada Ferdinand, akan tetapi perhatian Maharaja beralih kepada serangan Uthmaniyah di Slavonia. Kružić mengetuai pertahanan Klis, dan bersama-sama tentera beliau berperang bersendirian melawan Uthmaniyah, dan berkali-kali berjaya mengundurkan tentera yang cuba menawannya. Tiada bantuan tentera daripada raja Hungary yang tiba, kerana mereka telah dikalahkan dengan teruk oleh Uthmaniyah dalam Pertempuran Mohács pada tahun 1526, dan Venice menolak dengan keras untuk menghantar sebarang bantuan. Hanya Paus yang sanggup menghantar sedikit tentera dan wang.